钦定古今图书集成/明伦汇编/人事典/第039卷 > 《释名》 > 《曲礼》
## 钦定古今图书集成/明伦汇编/人事典/第039卷 > 《释名》 > 《曲礼》

人生十年曰幼，学。二十曰弱，冠。三十曰壮，有室。四十
曰强，而仕。五十曰艾，服官政。

〈大全〉吕氏曰：“五十曰艾，发之苍白者，如艾之色也。古者四十始命之仕，五十始命之服。官政。仕者为士以事人，治官府之小事也。服官致者为大夫以长人，与闻邦国之大事者也。才可用则使之仕，德成

乃命为大夫也。永嘉戴氏曰：“圣人制礼，以律天下，以节人心，使人血气充实，志意坚强，壮者服其劳，老者安其逸，未用者无躁进之心，当退者无不知足之戒。每十年为一节，而人心有定向矣。二十血气犹未定，然趋向善恶，判于此矣，故责以成人之礼焉。三十有室，不至于过而失节，亦不至于旷而失时，此古人所” 以筋力之盛，寿命之长也。四十志气坚定，强立不反，不夺于利害，不怵于祸福，可以出仕矣。自此以往三十年宣劳于国，非若后世强者有时不用，少与老者并用，至于怠惰废弛而莫之振也。人至于五十，更历世变，谙知人情，亦既熟矣。若此而服官政，则明习故事，详审和缓，不至于扰民生事矣。

又

《居丧》之礼，“五十不致毁。”

〈注〉五十始衰，故不极毁。